ET Euroopa Liidu Teataja C 338/144

ARUANNE

Eurojusti eelarveaasta 2009 raamatupidamise aastaaruande kohta koos Eurojusti vastustega

2010/C 338/25

SISUKORD

Punktid Lk SISSEJUHATUS … 1–2 145 KONTROLLIKOJA KINNITAV AVALDUS … 3–12 145 TÄHELEPANEKUD EELARVE HALDAMISE JA FINANTSJUHTIMISE KOHTA … 13 146 MUUD KÜSIMUSED … 14 146 Tabel… 147 Eurojusti vastused… 148

SISSEJUHATUS

1. Haagis asuv Eurojust loodi nõukogu otsusega nr 2002/187/JSK, (1) et tugevdada võitlust raske organiseeritud kuritegevuse vastu. Selle eesmärk on parandada mitmete liikmesriikide ning ka mitteliikmesriikide territooriumil läbiviidava uurimise ja kohtu alla andmise koordineerimist (2).

2. Peale esimese lisaeelarve vastuvõtmist oli Eurojusti 2009. aasta lõplik eelarve 28,2 miljonit eurot; sellele eelnenud aasta eelarve oli 24,8 miljonit eurot. Aasta lõpu seisuga töötas Eurojustis 248 töötajat; sellele eelnenud aastal oli töötajaid 222.

12. Järgnevate tähelepanekute sisu ei sea kontrollikoja arvamusi kahtluse alla.

TÄHELEPANEKUD EELARVE HALDAMISE JA FINANTSJUHTIMISE KOHTA

13. Kontrollikoja 2007. ja 2008. aasta eriaruannetes (12) juhiti tähelepanu Eurojusti täitmata ametikohtade kõrgele määrale (vastavalt 33 % ja 26 %). 2009. aastal ei olnud koostatud värbamisplaani. Selle tulemusel on täitmata ametikohtade määr endiselt kõrge (aasta lõpu seisuga 24 %). Lisaks oli kuuest keskastmejuhi (osakonnajuhataja) ametikohast kolm täidetud Eurojusti töötajatest ajutiste kohusetäitjatega. Selline olukord viitas raskusetele nii töötajate leidmisel ja hoidmisel kui ka jätkuvatele puudustele värbamise kavandamisel.

MUUD KÜSIMUSED

14. Töötajate valikumenetluste puhul ei olnud eelnevalt kindlaks määratud tingimusi, mille alusel kandidaadid töövestlusele kutsuti või hiljem reservnimekirja kanti. Need tingimused määratleti valimiskomisjoni poolt alles peale kandidaatide hindamist ja paremusjärjestuse koostamist. Lisaks ei võetud kandidaatide lõplikul hindamisel arvesse tähtsaid tingimusi (nt asjakohane ülikoolidiplom ning erialane kogemus), mis olid esitatud vabade ametikohtade teadetes, ning hindamine viidi läbi vaid kirjalike ning suuliste testide tulemuste põhjal. Selline tegevus seab ohtu värbamismenetluste läbipaistvuse.

IV auditikoda, mida juhib kontrollikoja liige Igors LUDBORŽS, võttis käesoleva aruande vastu 14. ja 16. septembri 2010. aasta koosolekul Luxembourgis. Kontrollikoja nimel president Vítor Manuel da SILVA CALDEIRA

Tabel Eurojust (Haag) Aluslepingust tulenev liidu pädevusvaldkond Nõukogu 28. veebruari 2002. aasta otsuses 2002/187/JSK määratletud Eurojusti pädevus Juhtimine Eurojusti käsutusse antud ressursid 2009. aastal (2008. aasta andmed) 2009. aastal pakutud tooted ja teenused (2008. aasta andmed) Eurojusti ülesanne on toetada ja tõhustada liikmesriikide asutuste ja Europoli läbi viidud uurimistoimingute ja hangitud teabe põhjal riikide uurimise ja süüdistuse ettevalmistamise eest vastutavate asutuste tegevuse koordineerimist ja koostööd raskete kuritegude puhul, mis puudutavad kahte või enamat liikmesriiki või nõuavad ühistel alustel läbi viidavaid süüdistuse ettevalmistamisega seotud toiminguid. (Euroopa Liidu toimimise lepingu artikkel 85) Eesmärgid Eurojusti otsuse artikkel 3 — Ergutada ja parandada liikmesriikide pädevate asutuste vahelist koordineerimist uurimise ja kohtu alla andmise osas. — Arendada koostööd liikmesriikide pädevate asutuste vahel, eelkõige selleks, et hõlbustada teabevahetust ning rahvusvaheliste vastastikuste õigusabi- ja väljaandmistaotluste täitmist. — Toetada liikmesriikide pädevaid asutusi uurimise ja kohtu alla andmise korraldamisel. — Anda abi menetluste puhul, mis hõlmavad üht liikmesriiki ja üht mitteliikmesriiki. — Anda abi menetluste osas, mis hõlmavad üht liikmesriiki ja liitu. Ülesanded Eurojusti otsuse artiklid 5, 6 ja 7 Koostöö organiseerimiseks eri riikide õigussüsteemide vahel tegutseb Eurojust kas: — liikmesriikidest määratud liikmete kaudu või — kolleegiumina. Kui asjaomase liikmesriigi pädevad asutused otsustavad mitte täita Eurojusti poolt kolleegiumina väljastatud taotlust, esitavad nad Eurojustile sellise otsuse põhjendused. 1. Kolleegium vastutab Eurojusti organisatsiooni ja toimimise eest. 2. Kolleegiumi kuuluvad igast liikmesriigist saadetud liikmed, kes on nimetatud vastavalt selle riigi õigussüsteemile ja kes on kas prokurörid, kohtunikud või võrdväärse pädevusega politseiametnikud. 3. Kolleegium valib presidendi liikmesriikide liikmete hulgast. 4. Ühine järelevalveasutus kontrollib isikuandmete töötlemist. 5. Haldusdirektori määrab ühehäälselt ametisse kolleegium. 6. Välisaudit Kontrollikoda. 7. Eelarve täitmist kinnitav asutus Parlament nõukogu soovitusel. Eelarve 26,4 miljonit eurot toetust, millele lisandus 1,8 miljonit eurot sihtotstarbelist tulu (24,8 miljonit eurot toetust) Personali suurus 31. detsembri 2009 seisuga 185 (175) kavandatud ametikohtade loetelus, millest täidetud töökohti: 141 (130) + 60 (43) muud ametikohta: 32 lepingulist töötajat, 18 lähetuses viibivat riiklikku ekspert, 10 asutuse töötajat 47 (49) muud töötajat: 27 liikmesriikide liiget, 2 sideprokuröri, 12 saadikut ja 6 assistenti Personal kokku: 248 (222) Ülesanded Põhitegevus: 131 (117) Haldusülesanded: 89 (80) Mitmesugused ülesanded: 28 (25) Koordineerimiskoosolekute arv 132 (132), mis tegelesid standardjuhtumitega: 1 222(1 025) keeruliste juhtumitega: 150 (168) Juhtumid kokku: 1 372(1 193) Pettused: 612 (810) Pettused (%): 45 % (68 %) Uimastikaubandus: 230 (223) Uimastikaubandus (%): 17 % (19 %) Terrorism: 19 (23) Terrorism (%): 14 % (2 %) Mõrvad: 90 (86) Mõrvad (%): 6 % (7 %) Inimkaubandus: 74 (83) Inimkaubandus (%): 5 % (7 %) Allikas: Eurojusti edastatud teave.

EUROJUSTI VASTUSED 13. Eurojust tunnistab kontrollikoja märkusi. Värbamisplaan valmistati 2009. aasta lõpu poole värbamistegevuseks 2010. aastal, et tagada värbamisprotseduuride mahajäämuse oluline vähenemine 2010. aasta lõpuks. 14. Eurojust tunnistab kontrollikoja otsuseid. Alates 1. märtsist 2010 on künnised, mida kohataotlejad peavad ületama intervjuukutse saamiseks, ja künnised, mis tuleb ületada reservnimekirja kandmiseks, eelnevalt kinnitatud. Kohataotlejate lõplikul hindamisel määrab Eurojust igale elemendile tähtsuse ja kaalu ning alustab holistilise lähenemisviisi rakendamist personali valiku protseduuridele.

(1) 28. veebruari 2002. aasta otsus, millega moodustatakse Eurojust (EÜT L 63, 6.3.2002, lk 1).

(2) Tabelis esitatakse teavitaval eesmärgil kokkuvõte Eurojusti pädevusvaldkondadest ja tegevusest.

(3) Raamatupidamise aastaaruandele on lisatud aasta eelarve haldamise ja finantsjuhtimise aruanne, kus esitatakse muu hulgas ülevaade assigneeringute kasutamise määra kohta koos kokkuvõtva teabega assigneeringute ülekannete kohta eri eelarvepunktide vahel.

(4) Finantsaruanded sisaldavad bilanssi ja tulemiaruannet, rahavoogude aruannet, kapitali muutuste aruannet ja lisa, kus on ära toodud tähtsamate arvestuspõhimõtete kirjeldus ja muu selgitav teave.

(5) Eelarve täitmise aruanne koosneb aruandest ja selle lisast.

(6) EÜT L 248, 16.9.2002, lk 1.

(7) Komisjoni 19. novembri 2002. aasta määruse (EÜ, Euratom) nr 2343/2002 artikkel 33 (EÜT L 357, 31.12.2002, lk 72).

(8) Määruse (EÜ, Euratom) nr 2343/2002 artikkel 38.

(9) Asutuste raamatupidamise aastaaruannete ja arvestuse koostamise eeskirjad on sätestatud määruse (EÜ, Euratom) nr 2343/2002 VII jaotise 1. peatükis, mida on viimati muudetud 9. juuli 2008. aasta määrusega (EÜ, Euratom) nr 652/2008 (ELT L 181, 10.7.2008, lk 23), ning on tervikuna Eurojusti finantsmäärusse integreeritud.

(10) IFAC – Rahvusvaheline Audiitorite Föderatsioon; ISSAI – kõrgeimate kontrolliasutuste rahvusvahelised standardid.

(11) Lõplik raamatupidamise aastaaruanne koostati 15. juunil 2010 ja kontrollikoda sai selle kätte 29. juunil 2010. Komisjoni raamatupidamise aastaaruandega konsolideeritud lõplik raamatupidamise aastaaruanne avaldatakse Euroopa Liidu Teatajas järgneva aasta 15. novembriks. Aruandega võib tutvuda järgmistel veebilehtedel: http://eca.europa.eu ja http://www.eurojust.europa.eu/adm_budg_finance.htm.

(12) Vt 2008. aasta aastaaruande punkt 14 (ELT C 304, 15.12.2009, lk 131) ja 2007. aasta aastaaruande punkt 9 (ELT C 311, 5.12.2009, lk 142).